กองทุน K-CHINA-A(A) มีนโยบายลงทุนในต่างประเทศ เน้นลงทุนในหน่วยลงทุนของกองทุนหลักกองทุนใด
กองทุน K-CHINA-A(A) มีนโยบายลงทุนในต่างประเทศ เน้นลงทุนในหน่วยลงทุนของกองทุนหลัก JPMorgan Funds – China Fund, Class JPN China I (acc) – USD ที่มีนโยบายลงทุนในหุ้นของบริษัทที่ตั้งถิ่นฐานหรือดำเนินธุรกิจส่วนใหญ่ในสาธารณรัฐประชาชนจีน ในอัตราส่วนโดยเฉลี่ยในรอบปีบัญชีไม่น้อยกว่า 67% ของ NAV และมีนโยบายป้องกันความเสี่ยงค่าเงินไม่น้อยกว่า 75% ความเสี่ยงกองทุนระดับ 6 : เสี่ยงสูง

โดยกองทุนหลักมีนโยบายการลงทุน เพื่อสร้างผลตอบแทนระยะยาวจากการลงทุนในบริษัทที่ดำเนินธุรกิจในประเทศจีนเป็นหลัก ทางกองทุนใช้หลักการคัดเลือกหุ้นโดยเน้นไปที่การวิเคราะห์ปัจจัยพื้นฐาน และจัดเต็ม ๆ กับบริษัทที่ทางผู้จัดการกองทุนเห็นโอกาสในการสร้างผลตอบแทน สิ่งที่สนใจในกองทุน K-CHINA-A(A) คือ สัดส่วนการลงทุนในกลุ่ม Consumer Discretionary ที่สูงถึง 32.1% หรือราว ๆ 1 ใน 3 ของกองทุน ถือว่าอยู่ในระดับสูงเมื่อเทียบกับที่อื่น ๆ

จาก Research ของ Mckinsey การลงทุนใน Consumer Trend ของจีนจะได้ประโยชน์จากการเปลี่ยนแปลง 3 ข้อด้วยกัน


1. การ Digitization ของกลุ่มบริษัทที่กำลัง Transform ตัวเองเข้าสู่เทคโนโลยี จะได้เห็นบริษัทในจีนส่วนใหญ่แม้ไม่ใช่บริษัทเทคโนโลยีแต่ใช้เทคโนโลยีกันอย่างเข้มข้นมาก ๆ

2. การเพิ่มขึ้นของการบริโภคในประเทศ จีนรู้ว่าการจะเอาชนะในเกมมหาอำนาจนี้ได้จะต้องใช้ประโยชน์จากคน 1,300 ล้านคนของประเทศตนเองให้มากที่สุด ดังนั้นจีนเลยหันมาเน้นการบริโภคภายในประเทศ

3. การแข่งขันที่รุนแรงในเชิงเทคโนโลยีทำให้จีนได้เปรียบ จำนวนผู้บริโภคในประเทศที่มหาศาล ทำให้จีนสามารถทำต้นทุนได้ต่ำกว่าประเทศอื่น ๆ

ด้วยเหตุนี้ทำให้กลุ่ม Consumer Discretionary จึงน่าสนใจ แต่นี่ก็ไม่ใช่แค่จุดเด่นเดียวของกองทุน K-CHINA-A(A) เพราะอุตสาหกรรมอันดับ 2 ที่กองทุนลงทุนคือ Communication Services และอันดับ 3 คือ Information Technology ซึ่งถือเป็นกลุ่มที่มีแนวโน้มการเติบโตสูงในอนาคตทั้งคู่
ตลาดการเงิน & ผลิตภัณฑ์และบริการทางการเงิน